
Proiect de lege al guvernului federal
Proiectul celei de a treia legi de modificare a Legii privind serviciile de telemedia 
A. Problema și obiectivul
În conformitate cu a doua lege de modificare a Legii privind serviciile de telemedia, care a intrat în vigoare la 27 iulie 2016, operatorilor de rețele locale fără fir (Wireless Local Area Network – WLAN) li se asigură securitatea juridică necesară pentru a putea furniza WLAN părților terțe, fără ca prin acesta să se teamă că vor primi avertismente sau că vor fi trași la răspundere pentru încălcările legii de către părțile terțe. 
Ulterior, la 15 septembrie 2016, Curtea de Justiție a Uniunii Europene (CJUE) a comunicat hotărârea pronunțată în Cauza C-484/14 (Mc Faden împotriva Sony Music). Aceasta se bazează pe o hotărâre preliminară a Tribunalului Landului München I și abordează, printre altele, aspectul dacă operatorii de rețele WLAN pot primi avertismente însoțite de plata unor taxe pentru încălcările legii comise de părțile terțe și modul în care derogările în materie de răspundere prevăzute în Directiva 2000/31/CE privind comerțul electronic este suficient astfel încât să fie transpusă în Germania prin Legea privind serviciile de telemedia. CJUE respinge răspunderea de despăgubire pentru încălcările legii comise de părțile terțe dar, totodată, clarifică faptul că un tribunal sau o autoritate națională poate emite o dispoziție împotriva unui operator de rețele WLAN pentru combaterea repetării încălcării legii. Aceasta se poate obține oarecum și printr-un acces protejat de parolă, pentru care utilizatorii trebuie să își facă publică identitatea. În cadrul procedurii parlamentare, grupurile din cadrul coaliției au convenit să nu impună operatorilor de rețele WLAN niciun fel de obligații de verificare sau criptare. Intenția acestora de eliminare a răspunderii contravenientului și de a exonera în general operatorii de rețele WLAN de costurile avertismentelor, a fost prezentată în fundamentarea solicitărilor acestora de modificare a articolului 8 din TMG. Hotărârea CJUE a creat din nou insecuritate juridică, deoarece ulterior acesteia operatorii de rețele WLAN s-au temut din nou că trebuie să își cripteze hotspot-urile WLAN și să primească avertismente. Acesta nu ar îngreuna numai răspândirea rețelelor WLAN publice, ci ar restricționa, de asemenea, multe idei de afaceri și ar împiedica inovațiile. 
În mod contrar, obiectivul prezentei legi este realizarea unei securități juridice într-o măsură cât mai mare pentru operatorii de rețele WLAN, pentru ca, prin aceasta, să se poată îndeplini cererea mare de acces public la internet prin utilizarea rețelelor WLAN. 
B. Soluție
Prin prezentul proiect de lege, în Legea privind serviciile de telemedia este reglementată clar măsura restricționării răspunderii pentru furnizorii de acces la internet. În plus, aceștia sunt exonerați de o mare parte obligațiilor existente de suportare a costurilor, în special, în cazul avertismentelor. În final, se clarifică faptul că operatorii de rețele WLAN nu pot fi obligați de o autoritate să înregistreze utilizatorii, să nu mai furnizeze rețele WLAN sau să solicite introducerea unei parole, chiar dacă acestea rămân posibile în continuare, în mod voluntar. Prin urmare, urmează să se reglementeze clar care sunt condițiile în care se poate bloca accesul, în cazuri individuale, pentru împiedicarea repetării unei încălcări a legii. 
C. Alternative
Nu există.
D. Cheltuieli bugetare fără costuri de asigurare a conformității
Nu se preconizează cheltuieli bugetare fără costuri de asigurare a conformității. 
E. Costuri de asigurare a conformității
E.1 Costuri de asigurare a conformității pentru cetățeni
Cetățenii nu fac obiectul unor obligații noi de procedură sau de informare. Prin urmare, nu se preconizează costuri de asigurare a conformității pentru cetățeni. Prin securitatea juridică creată, rețelele WLAN publice urmează să fie furnizate mai frecvent. Prin urmare, datorită ofertei suplimentare de rețele WLAN publice, pentru utilizatorii internetului, costurile pentru utilizarea internetului mobil urmează să se reducă. 
E.2 Costuri de asigurare a conformității pentru economie
Nu se preconizează costuri de asigurare a conformității pentru economie. Prin intermediul legii, operatorii de rețele WLAN sunt exonerați direct de costurile prealabile și costurile extrajudiciare pentru hotărârile judecătorești. În plus, numărul avertismentelor pentru operatorii de rețele WLAN urmează să se reducă. Prin aceasta, operatorii de rețele WLAN urmează să își reducă și costurile care le reveneau pentru consiliere juridică în cazul avertismentelor. 
Din care costuri birocratice datorate sarcinilor de informare
Nu se impun obligații de informare. Prin urmare, nu apar niciun fel de costuri birocratice relevante.
E.3 Costuri de asigurare a conformității pentru administrație
Administrația nu trebuie să suporte costuri de asigurare a conformității, în special nu se preconizează niciun fel de efecte financiare pentru federație sau landuri. 
F. Costuri suplimentare
Alte costuri pentru economie sau sistemul de asigurări sociale, efecte asupra prețurilor individuale și asupra nivelului prețurilor, în special asupra nivelului prețului pentru consumatori, nu se estimează. 
Proiect de lege al guvernului federal
Proiectul celei de a treia legi de modificare a Legii privind serviciile de telemedia*
Din .....
Bundestagul a adoptat legea următoare:
Articolul 1
Modificarea Legii privind serviciile de telemedia
Legea privind serviciile de telemedia din 26 februarie 2007 (BGBl. I p. 179, 251), care a fost modificată ultima dată prin articolul 1 din Legea din 21 iulie 2016 (BGBl. I p. 1766), se modifică după cum urmează:
1. Articolul 7 se modifică după cum urmează:
(a) Alineatul (2) se încheie după prima teză.
(b) Se introduc alineatele (3) și (4) următoare:
„(3) Obligațiile privind ștergerea de informații sau de blocare a utilizării informațiilor conform legilor generale în baza dispozițiilor judecătorești sau ale autorităților rămân neatinse și în cazul lipsei de răspundere din partea prestatorului de servicii conform articolelor 8 până la 10. Secretul telecomunicațiilor conform articolului 88 din Legea privind telecomunicațiile trebuie păstrat.”
„(4) În cazul în care un serviciu de telemedia este folosit de un utilizator pentru afectarea dreptului de proprietate intelectuală al unui terț iar pentru deținătorul acestui drept nu există nicio altă posibilitate să își protejeze dreptul, astfel, deținătorul dreptului poate să solicite prestatorului de servicii în cauză conform articolului 8 alineatul (3), care pune la dispoziția utilizatorilor acces la internet prin intermediul unei rețele locale fără fir, să blocheze informațiile pentru împiedicarea repetării încălcării dreptului acestuia. Blocarea trebuie să fie rezonabilă și proporțională. Cu excepția cazurilor conform articolului 8 alineatul (1) a treia teză, un drept de plângere împotriva prestatorului de servicii cu solicitarea rambursării de costuri prealabile și extrajudiciare pentru facerea valabilă și punerea în aplicare a solicitării conform primei teze nu există.”
2. Articolul 8 se modifică după cum urmează:
(a) Alineatul (1) se modifică după cum urmează:
(aa) După prima teză se introduce a doua teză următoare:
(ab) „În măsura în care acești prestatori de servicii nu sunt responsabili, acestora nu li se pot solicita despăgubiri pentru o contravenție comisă de un utilizator sau să li se solicite îndepărtarea sau omiterea unei încălcări a legii; aceleași sunt aplicabile din punct de vedere al costurilor pentru facerea valabilă și punerea în aplicare a acestor plângeri.”
(ac) La noua teză 3, textul „prima teză își găsește” se înlocuiește cu textul „prima și a doua teză își găsesc”.
(b) Se introduce alineatul (4) următor:
„Prestatorii de servicii conform articolului 8 alineatul (3) nu pot fi obligați de o autoritate,
1. înaintea acordării accesului
(a) să colecteze și înregistreze date cu caracter personal ale utilizatorilor (înregistrare), sau 
(b) să solicite introducerea unei parole sau 
2. să înceteze pe durată prestarea serviciului. 
Măsurile pe bază voluntară rămân neatinse de acestea.” 
Articolul 2
Evaluare
În termen de doi ani de intrarea în vigoare, Guvernul federal urmează să evalueze dacă obiectivul prezentei legi a fost atins și să cerceteze, în special, noul drept de solicitare a blocării utilizării de informații de la articolul 7 alineatul (4) din TMG reprezintă un instrument eficient pentru apărarea intereselor deținătorilor de drept. Acest urmează să redacteze și înainteze un raport Bundestagului privind rezultatul.”
Articolul 3
Intrarea în vigoare
Prezenta lege intră în vigoare în ziua următoare promulgării acesteia. 
Fundamentare
A. Partea generală
I. Stabilirea obiectivului și necesitatea reglementărilor
În contractul coaliției pentru cea de a 18-a legislatură „Alcătuirea viitorului Germaniei”, grupurile din cadrul coaliției formată din CDU, CSU și SPD au căzut de acord că potențialele rețelelor de radiocomunicații locale (WLN) ca acces la internet în spațiul public trebuie utilizate. În acest sens trebuie realizat temeiul juridic pentru utilizarea rețelelor publice și privind furnizorii acestora, astfel încât internetul mobil prin intermediul WLAN să fie disponibil pentru fiecare. În acest scop a fost adoptată a doua lege de modificare a Legii privind serviciile de telemedia care a intrat în vigoare la 27 iulie 2016. 
Ulterior, la 15 septembrie 2016, Curtea de Justiție a Uniunii Europene (CJUE), într-o hotărâre preliminară a Tribunalului Landului München I, printre altele, a abordat chestiunea dacă operatorii de rețele WLAN pot primi avertismente însoțite de plata unor taxe pentru încălcările legii comise de părțile terțe și modul în care derogările în materie de răspundere prevăzute în Directiva 2000/31/CE privind comerțul electronic este suficient. Aceasta a fost transpusă în Germania prin intermediul Legii privind serviciile de telemedia. CJUE respinge răspunderea de despăgubire pentru încălcările legii comise de părțile terțe dar, totodată, clarifică faptul că un tribunal sau o autoritate națională poate emite o dispoziție împotriva unui operator de rețele WLAN pentru combaterea repetării încălcării legii. Aceasta se poate obține oarecum și printr-un acces protejat de parolă, pentru care utilizatorii trebuie să își facă publică identitatea. În cadrul procedurilor parlamentare, grupurile din cadrul coaliției au convenit că operatorilor de Hotspot-uri WLAN nu trebuie să le fie impuse niciun fel de obligații de verificare sau criptare. Intenția acestora de limitare a răspunderii contravenientului și de exonerare în general a operatorilor de rețele WLAN de costurile avertismentelor, a fost prezentată în justificarea cererii acestora de modificare a articolului 8 din TMG. Hotărârea CJUE a provocat o nouă insecuritate juridică, deoarece în urma acesteia furnizorii s-au temut din nou că vor trebuie să cripteze Hotspot-urile WLAN și că vor fi avertizați. Această insecuritate juridică trebuie îndepărtată printr-o adaptare reînnoită a Legii privind serviciile de telemedia. Adaptarea urmează să împiedice ca prin intermediul Hotărârii CJUE și alți furnizori profesioniști, precum instituții publice și persoane private să fie împiedicați să ofere public WLAN-ul acestora. 
Nu doar utilizatorii au un mare interes să poată accesa internatul peste tot și, înainte de toate, simplu. Și partea de ofertă este corespunzător de mare: Comunele doresc să își doteze școlile, bibliotecile sau birourile pentru cetățeni cu WLAN publice. Comerțul cu amănuntul dorește să facă posibil pentru clienții săi plata la casă cu ajutorul telefonului mobil, iar gările, aeroporturile, asociațiile de trafic, hotelurile, spitalele, doresc să ofere clienților acestora WLAN gratuit. Între timp, WLAN constituie o piatră de construcție importantă a infrastructurii digitale și baza pentru multe modele de afaceri și inovații. Guvernul federal dorește ca un număr cât mai mare de cetățeni să aibă șansa să poată participa la societatea digitală și, prin urmare, să asigure că WLAN-Hotspot-urile să poată fi oferite și fără parolă. În situația contrară, exact acei cetățeni vor fi opriți de la utilizarea WLAN-Hotspot-urilor publice care până în prezent erau puțin receptivi la șansele și cerințele digitale și care se vor confrunta cu acestea. 
Totodată, riscurile ca prin utilizarea liberă a WLAN să se ajungă la o creștere a încălcărilor drepturilor de autor sunt reduse. Pe de o parte, încă de la începutul foarte timpuriu, pe piața de streaming s-au stabilit o serie de modele de afaceri legale. Pe de altă parte, încălcările drepturilor de autor pot fi combătute eficient și în alt mod. 
II. Conținutul esențial al proiectului
Pentru realizarea siguranței legislative pentru operatorii de rețele WLAN, în Legea privind serviciile de telemedia măsura limitării iresponsabilității pentru furnizorii de acces la internet este clarificată. În plus, aceștia sunt exonerați de o mare parte a anterior existentei obligații de suportare a costurilor, în special în cazul avertismentelor. În final, este clarificat faptul că operatorii de rețele WLAN nu sunt obligați să înregistreze în prealabil utilizatorii, să solicite introducerea unei parole sau să înceteze prestarea serviciului, chiar dacă aceste măsuri rămân în continuare posibile pe bază voluntară. Tot astfel, trebuie clarificat și faptul că obligațiile de eliminare sau blocare a utilizării informațiilor conform legislației generale rămâne autorizată numai în baza dispozițiilor judecătorești sau ale autorităților, chiar și atunci când conform articolelor 8 până la 10 prestatorii de servicii nu sunt responsabili. În acest sens, pentru prestatorii de servicii conform articolului 8 alineatul (3) este reglementat în ce condiții pot fi emise împotriva lor dispoziții judecătorești pentru blocarea utilizării de informații, astfel încât repetarea încălcării legii să poată fi împiedicată.
III. Alternative
Nu există
IV. Competența de legiferare
Din punct de vedere al prestatorilor de servicii comerciale, ca și pentru restul TMG, competența de legiferare a Federației pentru modificarea legii rezultă din articolul 74 alineatul (1) punctul 11 din Constituție - Dreptul economic - (a se vedea comparativ în rest considerațiile privind acestea din BT-Drs. 16/3078, p/ 19). Cerințele conform TMG se orientează înainte de toate înspre serviciile care sunt prestate în legătură cu o activitate economică. Dispozițiile noi și cu efect transfrontalier propuse prin prezenta lege în domeniul responsabilității furnizorilor au însemnătate deosebită pentru economia Germaniei. Prin urmare, emiterea acesteia este în interesul general al statului.
Din punct de vedere al prestatorilor de servicii privați, competența de legiferare rezultă din articolul 73 punctul 9 (legislația privind protecția profesională, protecția drepturilor de autor) și din articolul 74 punctul 1 (dreptul cetățenesc și dreptul penal).
V. Compatibilitatea cu legislația Uniunii Europene și acordurile internaționale
Prescripțiile Directivei 2000/31/CE privind comerțul electronic trebuie respectate. Dispozițiile precizează pur și simplu reglementările existente din Legea privind serviciile de telemedia și sunt în concordanță cu Directiva privind comerțul electronic, deoarece acestea nu restricționează derogările de răspundere existente pentru prestatorii de servicii. Au fost respectate și Directivele 2004/48/CE privind respectarea drepturilor de proprietate intelectuală, precum și Directiva 2001/29/CE privind armonizarea anumitor aspecte ale dreptului de autor și drepturilor conexe în societatea informațională.
Procedura de informare conform Directivei (UE) 2015/1535 a Parlamentului European și a Consiliului din 9 septembrie 2015 referitoare la procedura de furnizare de informații în domeniul reglementărilor tehnice și al normelor privind serviciile societății informaționale a fost îndeplinită.
VI. Consecințe legislative
1. Simplificarea legislativă și administrativă
Modificările din punct de vedere al răspunderii, costurilor și interdicției de a obliga operatorii de rețele WLAN să înregistreze utilizatorii, să solicite o parolă sau să înceteze prestarea serviciului, specifică reglementările anterioare și asigură securitatea juridică. Noua posibilitate de depunere a unor plângeri în cazul încălcării legislației privind drepturile de autor nu se mai corelează în cazurile individuale cu jurisprudența explicită și, prin urmare, neclară și imprevizibilă privind răspunderea contravenientului și contribuie prin acesta, de asemenea, la claritatea juridică și la securitatea juridică.
2. Cheltuieli bugetare fără costuri de asigurare a conformității
Legea nu are efecte financiare asupra bugetelor Federației, ale landurilor sau comunelor. 
3. Costuri de asigurare a conformității
Legea realizează securitatea juridică în cadrul legislației existente. Nu sunt introduse niciun fel de obligații noi, ci se clarifică obligațiile existente. Prin urmare, nu apar costuri de asigurare a conformității pentru cetățeni, economie sau pentru federație, landuri și comune. 
Din obligațiile de informare nu apar niciun fel de costuri birocratice.
4. Alte costuri
Noile dispoziții urmează să realizeze securitate juridică, în special pentru operatorii de rețele WLAN. Încărcări financiare suplimentare pentru economie și bugetele publice, precum și efecte dezavantajoase asupra nivelului prețurilor, în special asupra nivelului prețurilor pentru consumatori, nu sunt de așteptat.
5. Alte consecințe legislative
Prin securitatea juridică creată, rețelele WLAN publice urmează să fie furnizate mai frecvent. Acesta permite consumatorilor să participe la șansele societății digitale și corespunde interesului crescut al multor cetățeni de a avea peste tot un acces la internet rapid și necomplicat.
VII. Limitare temporală; evaluare
O limitare temporală nu este prevăzută, deoarece aceasta ar fi împotriva obiectivului legii de realizare de securitate juridică pentru dezvoltarea unei baze de planificare de încredere pentru noi concepte de întreprinderi precum și pentru stimularea investițiilor și inovațiilor. 
În termen de doi ani de intrarea în vigoare, Guvernul federal urmează să evalueze dacă obiectivul prezentei legi a fost atins și, privind rezultatul, va înainta un raport Bundestagului. 
B. Partea specială
La articolul 1 (modificarea Legii privind serviciile de telemedia)
La punctul 1 (modificarea articolului 7 din TMG)
În general, prin intermediul articolelor 7 – 10 din TMG, reglementările privind răspunderea de la articolele 12 până la 15 din Directiva privind comerțul electronic sunt transpuse în legislația germană. În acest caz, Directiva privind comerțul electronic însăși lasă neatinsă posibilitatea ca un tribunal sau o autoritate administrativă conform sistemelor legislative ale statelor membre să solicite furnizorului de servicii să înceteze sau să împiedice încălcările legii [articolele 12 alineatul (3), 13 alineatul (2) și 14 alineatul (3) din Directiva 2000/31/CE privind comerțul electronic]. Prin aceasta, dispozițiile judiciare încă nu sunt imperativ urgente. Conform Directivei privind comerțul electronic acestea sunt pur și simplu posibil a fi dispuse, cu condiția să fie prevăzute de legislația națională, de tribunale sau autorități și servesc pentru îndepărtarea unei încălcări a legii sau împiedicarea repetării acesteia. 
Aceste condiții sunt prevăzute la articolul 7 alineatul (3). Conform acestora, obligațiile de îndepărtare sau blocare a utilizării de informații sunt autorizate numai în cazul în care acestea sunt reglementate legislativ clar și au loc în urma unei dispoziții judecătorești sau din partea autorităților. Aceasta clarifică faptul că în caz individual o abatere a intereselor are loc prin intermediul unui organism de stat. 
În acest sens, din jurisprudența CJUE rezultă că derogările în materie de răspundere pentru furnizorul de acces trebuie să ia în considerare necesitățile protecției legislației de bază și ale reglementărilor Directivei 2001/29/CE privind armonizarea anumitor aspecte ale dreptului de autor și drepturilor conexe în societatea informațională (Directiva 2001/29/EG) și ale Directivei 2004/48/CE privind respectarea drepturilor de proprietate intelectuală (Hotărârea CJUE din 15.9.2016, cazul C-484/14, Mc Fadden împotriva Sony Music, punctul 6). Acestea prevăd că statele membre trebuie să asigure ca deținătorii de drepturi să poată solicita dispoziții împotriva intermediarilor ale căror servicii sunt utilizate de un terț pentru afectarea unui drept de proprietate intelectuală sau a drepturilor conexe [articolul 8 alineatul (3) din Directiva 2001/29/CE, precum și articolul 11 alineatul (3) din Directiva 2004/48/CE]. Chiar dacă directivele menționate nu trebuie să aducă atingere dispozițiilor Directivei 2000/31/CE privind comerțul electronic în cea ce privește răspunderea (a se vedea comparativ considerentul 16 din Directiva 2001/29/CE), din jurisprudența europeană trebuie preluat faptul că din dreptul de bază la proprietate intelectuală nu poate fi revocată fiecare protecție (Hotărârea CJUE din 15 septembrie 2016, cauza C-484/14, Mc Fadden împotriva Sony Music, punctul 98). Altfel aceasta ar fi lăsat impresia încălcării ideii unui echilibru rezonabil între interesele legitime ale părților. În acest context, la articolul 7 alineatul (4) din TMG au fost necesare o clarificare și o concretizare pentru dispozițiile judecătorești, astfel încât interesele protejate conform legislației de bază ale deținătorilor drepturilor să fie luate în considerare proporțional.
Prin urmare, prin noul alineat (4) de la articolul 7 din TMG este realizată o procedură prin intermediul căreia – lăsând de o parte mult criticate răspundere a contravenientului – sunt transpuse obligațiile prevăzute la articolul 8 din alineatul (3) din Directiva 2001/29/CE, precum și ale articolului 11 alineatul (3) din Directiva 2004/48/CE. Conform acestora, deținătorii de drepturi pot solicita o dispoziție împotriva intermediarilor ale căror servicii sunt utilizate de un terț pentru afectarea drepturilor de proprietate intelectuală. 
Concret, alineatul (4) al articolului 7 din TMG realizează o bază pentru plângeri pentru dispoziții judecătorești împotriva unui prestator de servicii conform articolului 8 alineatul (3) din TMG, al cărui acces este utilizat de un utilizator pentru scopul afectării dreptului de proprietate intelectuală (de exemplu dreptul de autor) al unui altuia. Plângerea trebuie să fie îndreptată împotriva unei fapte concrete și se deosebește clar de plângerea îndreptată înspre neglijență conform așa numitei răspunderi a contravenientului, prin faptul că prin intermediul noului articol 8 alineatul (1) a doua teză, pentru operatorii de rețele WLAN acesta a fost exclusă explicit. Prin urmare, reglementarea de la articolul 7 alineatul (4) se referă numai la furnizorii de acces conform articolului 8 alineatul (3) din TMG. În acest caz, operatorii de rețele nu trebuie să fie privilegiați față de operatorii de rețele WLAN. În mod contrar față de prestatorii de servicii conform articolului 10 din TMG, furnizorii de găzduire nu fac obiectul prezentului regulament. Deținătorul dreptului poate solicita furnizorului de acces blocarea utilizării informațiilor. În funcție de cazul individual, pentru aceasta sunt avute în vedere măsuri diferite. O posibilitate ar fi blocarea anumitor porturi pe router pentru împiedicarea accesului la rețelele Peer-to-Peer. Astfel accesul la bursele de schimb ilegale, prin intermediul cărora a fost comisă încălcarea dreptului de autor, poate fi blocată direct la routerul în cauză. Pe lângă blocarea porturilor, poate fi avută în vedere blocarea accesului la un anumit site de la punctul de acces în cauză al prestatorului de servicii, după caz, limitată în timp. Blocarea utilizării informațiilor trebuie să servească pentru împiedicarea unei repetări a încălcării legii. Acestea sunt posibile din punct de vedere tehnic, sunt fezabile din punct de vedere economic și sunt proporționale. Prin urmare, este necesară constant o evaluare a intereselor în caz individual, de exemplu, un tribunal trebuie să ia în considerare în mod adecvat interesele protejate de bază ale părților afectate, precum și secretul telecomunicațiilor. În special o măsură de blocare nu trebuie să conducă la „Overblocking” și, astfel, să se meargă dincolo de obiectivul urmărit. Prin urmare, sunt posibile și măsuri cu caracter de intervenție prin blocare, precum de exemplu limitarea volumului datelor, în cazul în care în caz individual acestea sunt proporționale. Pe lângă acestea, condiția este să nu existe nicio altă posibilitate de corecție a încălcării legii, prin care în continuare să se acționeze împotriva făptuitorului efectiv fără ocolirea furnizorului de găzduire. Ambele sunt semnificativ mai apropiate de încălcarea efectivă a legii decât acelea care intermediază doar în mod general accesul la internet. În continuare, deținătorul dreptului trebuie să fi întreprins eforturi rezonabile împotriva celor implicați care - ca și operatorul paginii de internet - au comis ei înșiși încălcarea legii sau - precum furnizorul de găzduire - au contribuit la încălcarea legii prin prestarea de servicii. Doar în cazul în care acțiunea împotriva acestor implicați eșuează sau lipsește orice perspectivă de succes și, din această cauză, în caz contrar ar apărea o lacună legislativă, acțiunea împotriva intermediarului de acces este rezonabilă. În cazul stabilirii priorității acțiunilor împotriva celor implicați, deținătorul dreptului trebuie să înceteze în măsură rezonabilă cercetările ulterioare. Prin aceasta, o dispoziție de blocare trebuie avută în vedere doar ca ultim mijloc. Noile routere pot împiedica deja în prezent accesul al anumite pagini de internet pe care au fost comise încălcări ale legii. La routerele mai vechi, de regulă, această posibilitate poate fi realizată printr-o actualizare a software-ului. Așadar, operatorul de rețele WLAN (de exemplu o cafenea) poate exclude în mod simplu accesul la asemenea situri web pentru evitarea repetării încălcărilor legii. În rest, la Oficiul Federal de Verificare privind date periculoase pentru tineret există fișiere script care pot fi rulate pe router în acest scop. Soluții asemănătoare pot fi concepute și pentru alte încălcări ale legii.
La articolul 7, alineatul (4) teza a treia asigură faptul că riscul de costuri al furnizorului de acces în legătură cu încălcarea legislației privind drepturile de autor este eliminat în mare măsură. Această reglementare urmează să împiedice ca, din teama de costuri generate de dispozițiile judecătorești, furnizorul să refuze să ofere publicului un acces la internet. Dispoziția urmează să promoveze extinderea accesului la internet, astfel încât pe cât de mulți posibili cetățeni să poată utiliza șansele digitale care sunt legate de accesul la internet. Până acum, de regulă, costurile pentru dispoziții de renunțare judecătorești au fost puse în sarcina furnizorului de acces, chiar dacă încălcarea efectivă a legii nu a fost comisă de acesta ci de un terț utilizator al serviciului acestuia. Totuși, acesta a condus la faptul că în special răspândirea WLAN-Hotspot-urilor în Germania a avut loc semnificativ mai încet decât este cazul în alte țări. 
Aici trebuie diferențiat între costurile punerii în aplicare a legii pre-judiciare și costurile unei proceduri judiciare de punere în aplicare a unei plângeri, în special în procesele civile.
Pentru costurile pre-judiciare sunt aplicabile următoarele: Un prestator de servicii căruia i se poate cere blocarea utilizării de informații pentru împiedicarea unei repetări a încălcării legii, în cazul întârzierii blocării nu trebuie să acopere niciun fel de costuri de urmărire a legalității ca despăgubiri pentru întârzieri sau amânări adecvat cauzale. Acest rezultat corespunde stabilirii de obiectiv a legii, conform căreia un furnizor de acces trebuie exonerat de riscurile de costuri în legătură cu punerea în aplicare a plângerii.
Pentru procedurile judecătorești sunt aplicabile următoarele: Exonerarea de costuri pentru urmărirea legalității, în special a costurilor pentru avocați ale deținătorului dreptului, este aplicabilă și pentru procedurile judecătorești. Exonerarea de plângere conform articolului 7 alineatul (4) a treia teză privește nominal atât cererile de acoperire de costuri procesuale cât și de daune materiale. Într-adevăr, această dispoziție nu cuprinde răspunderea vinovatului conform hotărârii pentru costuri judiciare. Aici, în cazuri individuale, atunci când operatorul de rețele WLAN nu îndeplinește plângerea conform articolului 7 alineatul (4) și, din această cauză, deținătorul dreptului îl dă în judecată, se poate ajunge la obligația de suportare a costurilor judiciare. Totuși, acest risc de costuri se realizează numai în cazul în care deținătorul dreptului ca reclamant câștigă procesul civil și corespunde normei uzuale „loser-pays-rule” de la articolul 91 din ZPO. Astfel, furnizorul de acces poate exclude acest risc de costuri prin îndeplinirea în timp util a plângerii (îndreptățită) care solicită blocarea accesului la utilizarea de informații. 
Totuși, în mod sigur din determinarea că prestatorul de servicii nu trebuie să suporte costuri prealabile și extrajudiciare nu rezultă că, în viitor, în mod necesar aceste costuri vor trebui să fie suportate de deținătorul dreptului. Chiar dacă ordinea legislativă prevede deja cazuri în care deținătorul dreptului ca parte câștigătoare trebuie să suporte și costurile, precum în cazul plângerile privind informații conform legislației privind drepturile de autor (a se vedea comparativ articolul 101 alineatul (9) teza 5 din UrhG), costurile prealabile și extrajudiciare pentru dispozițiile de blocare pot fi puse în sarcina vinovatului efectiv în cazul în care acesta este stabilit. 
Reglementarea privind costurile este aplicabilă pentru operatorii de rețele WLAN conform articolului 8 alineatul (3) din TMG, adică, pentru operatorii de rețele WLAN tot astfel ca pentru alți operatori de rețele. În mod contrar, această reglementare privind costurile nu este aplicabilă pentru alți prestatori de servicii, precum de exemplu furnizorii de găzduire conform articolului 10 din TMG, deoarece în această măsură nu există niciun interes comparabil. În plus, nu sunt cuprinse cazurile conform articolului 8 alineatul (1) a treia teză din TMG, în care prestatorul de servicii în mod intenționat prelucrează cu un utilizator serviciul acestuia pentru săvârșirea de acțiuni contravenționale. În aceste situații, prestatorul de servicii nu este demn de protecție. Exonerarea acestuia, de asemenea, de obligația de suportare a costurilor nu ar fi fost adecvată.
La punctul 2 (modificarea articolului 8 din TMG)
Conform Hotărârii Curții de Justiție a Uniunii Europene din 15 septembrie 2016 în cauza C-484/14 (Mc Fadden împotriva Sony Music), articolul 8 alineatul (1) a doua teză urmează să clarifice ceea ce au avut în vedere grupurile din cadrul coaliției în fundamentarea solicitărilor acestora de modificare a articolului 8 din TMG în cadrul procedurii parlamentare de dezbatere a celei de a Dual Legi de modificare a Legii privind serviciile de telemedia. Răspunderea în situația de contravenient a furnizorului de acces trebuie restrânsă și, în general, furnizorii de acces trebuie exonerați de costurile de avertizare. Pentru aceasta, acum în textul legii este clarificat faptul că împotriva prestatorilor de servicii, care nu sunt răspunzători, nu se poate face plângere pentru despăgubiri sau de îndepărtare sau de renunțare. Aceleași sunt aplicabile pentru plângerile privind suportarea tuturor costurilor în legătură cu încălcările legii comise de părțile terțe. Printre acestea se înscriu pe lângă costurile judiciare și costurile prealabile și extrajudiciare (de exemplu, onorarii ale avocaților în legătură cu avertismentele). 
Din articolul 8 alineatul (1) a treia teză rezultă că și în continuare, restricția răspunderii în cazul conlucrării coluzive dintre prestatorul de servicii și partea care încalcă legea rămâne exclusă. 
Reglementarea de la noul alineat (4), conform căreia operatorii de rețele WLAN nu pot fi obligați de autorități ca înaintea acordării accesului la internet să înregistreze utilizatorii, să solicite introducerea unei parole sau să înceteze oferirea serviciului, urmează să împiedice ca după Hotărârea CJUE în cazul Mc Fadden împotriva Sony Music, din nou, operatorii de rețele WLAN să nu mai pună rețelele acestora la dispoziția publicului datorită temerii de avertismente sau dispoziții oficiale. 
Într-adevăr, CJUE a hotărât că o protecție prin parolă, pentru care utilizatorul rețelei trebuie să își facă cunoscută identitatea, poate fi autorizată în caz individual (Hotărârea CJUE din 15.9.2016, cazul C-484/14, Mc Fadden împotriva Sony Music, punctul 96). În acest caz Curtea de Justiție a concluzionat pe baza datelor înaintate de tribunalul solicitant că a identificat doar trei măsuri posibile pe care în practică un furnizor de acces le poate întreprinde pentru respectarea unei dispoziții de protecția împotriva încălcării drepturilor de autor. Printre aceste măsuri nu se numărau de exemplu blocări de rețea ale anumitor porturi de pe router care să fi condus la faptul ca anumite pagini web să mai fi putut fi accesate de utilizatorul WLAN. Prin aceasta, accesul la pagini web prin intermediul cărora au fost comise încălcări ale drepturilor de autor (de exemplu burse de schimb ilegale) poate fi blocat accesul direct pe router, astfel încât o repetare a încălcării legii să poată fi combătută eficient și cu alte mijloace mai blânde. Dat fiind acest context, operatorii de rețele WLAN nu trebuie să fie obligați să cripteze WLAN-Hotspot-urile acestora cu o parolă. 
O înregistrare este o prelevare și înregistrare de date cu caracter personal (date de conținut). Aceasta conduce la obligații legale semnificative din punct de vedere al procesării și protecției datelor cu caracter personal. Pentru mulți operatori de rețele WLAN, precum comunele, asemenea obligații ar fi impus o cheltuială care în final ar fi putut restricționa oferirea de rețele WLAN. Prin aceasta, scopul prezentei legi ar fi fost anulat.
În final, un operator de rețele WLAN nu trebuie obligat să înceteze pe termen lung prestarea serviciului său deoarece, în principiu, oferirea unei WLAN constituie un model de afaceri legitim și de dorit social. Totuși, autorizate sunt dispozițiile unei autorități pentru protecția împotriva pericolelor pentru siguranța și ordinea publică în baza principiilor legislative corespunzătoare, în măsura în care acestea au doar un caracter temporar.
Măsurile pe bază voluntară rămân neatinse de acestea, astfel încât un operator de rețele WLAN este liber să stabilească condițiile în care acesta este dispus să pună WLAN-ul său la dispoziția altora, atâta vreme cât acesta respectă dispozițiile legislative privind datele cu caracter personal.
La articolul 2 (evaluare)
La doi ani după intrarea sa în vigoare, legea urmează să fie evaluată de Guvernul Federal. Deja a Doua Lege de modificare a Legii privind serviciile de telemedia din 21 iulie 2016 (BGBl. I p. 1766) prevede o evaluare dacă obiectivul legii a fost îndeplinit. În plus, prin prezentul proiect de lege la articolul 7 alineatul (4) este introdus un nou instrument pentru apărarea intereselor titularilor de drepturi. O evaluare urmează să indice dacă noul instrument s-a dovedit a fi suficient de eficace. Guvernul federal urmează să prezinte un raport Bundestagului. 
La articolul 3 (intrarea în vigoare)
Dispoziția reglementează intrarea în vigoare a legii în ziua următoare promulgării sale.
* 	Notificat în conformitate cu Directiva (UE) 2015/1535 a Parlamentului European și a Consiliului din 9 septembrie 2015 referitoare la furnizarea de informații în domeniul reglemntărilor și al normelor privind serviciile societății informaționale (JO L 241 din 17.9.2015, p. 1).





